Ελένη Κονσολάκη

Η  Ελένη Κονσολάκη  ή Ελένη Κονσολάκη-Γιαννοπούλου είναι Ελληνίδα,  αρχαιολόγος, γνωστή για τις ανασκαφές της στην Τροιζήνα, τον Πόρο και τα Μέθανα.

Σταδιοδρομία - δραστηριότητες 
Επί 30 περίπου χρόνια διατέλεσε αρχαιολόγος της “ΚΣΤ΄ Εφορείας Προϊστορικών και Κλασικών Αρχαιοτήτων”, της οποίας σήμερα είναι επίτιμη διευθύντρια.

Ανασκαφικό έργο 
Η Ελένη Κονσολάκη ασχολήθηκε στον τομέα των ανασκαφών με την εξέταση των αρχαίων θησαυρών των περιοχών της Τροιζηνίας, του Πόρου και των Μεθάνων. Στο έργο της δίνεται ιδιαίτερη αναφορά στις ανασκαφές της πόλης των Μεθάνων, το 1990, όταν ανακάλυψε μυκηναϊκό ιερό,  από το οποίο ανεβρέθηκαν πάνω από 150 «λατρευτικά ειδώλια» (μικρές φιγούρες από πηλό, θεοτήτων, αγαπημένων προσώπων, ζώων, άλογα με τους αναβάτες, κλπ.)

Ανασκαφές στις Τροιζήνα
 
Ερεύνησε την Ακρόπολη της Μαγούλας, κοντά στο Γαλατά, δίπλα στο νησί του Πόρου διαπιστώνοντας ότι πρόκειται για κατασκευή της μυκηναϊκής περιόδου.  Ανακάλυψε επίσης αρκετά μυκηναϊκά κτίρια τα οποία δείχνουν ότι η περιοχή της Τροιζήνας, εκτός από την μεγάλη σημασία για την εποχή εκείνη, φέρνει επίσης τον Μυκηναϊκό πολιτισμό  και τον Μινωικό πολιτισμό πιο κοντά.  Αυτό επιβεβαιώνει, τρόπο τινά, και τον μύθο με τον διάσημο ήρωα Θησέα, ο οποίος νίκησε τον Μινώταυρο.

Ανασκαφές στα Μέθανα
Στις ανασκαφές στον Άγιο Κωνσταντίνο, περίπου 3 χιλιόμετρα από τα Μέθανα ανακαλύφθηκε από την Ελένη Κονσολάκη Μυκηναϊκό ιερό, με ίχνη θυσιών, και πολλά πήλινα ειδώλια. Η χερσόνησος των Μεθάνων, πλέον, σημειώνεται ως αρχαιολογικά προστατευόμενη περιοχή.

Ανασκαφές στον Πόρο
Ανασκαφικές έρευνες στην περιοχή του Πόρου, στον Κάβο Βασίλη, στη βραχονησίδα Μόδι, στο Μπίστι  και σε 8 συνολικά περιοχές, όπου διαπιστώθηκαν σημαντικά αρχαιολογικά ευρήματα τα οποία κατέστησαν τον Πόρο ως ένα σημαντικό αρχαιολογικό προορισμό.  Το ερευνητικό έργο της για το νησί του Πόρου, ανακοινώθηκε στο συνέδριο για την ιστορία του Σαρωνικού το 1998. Στον Πόρο διεξάγεται έρευνα στο Ιερό του Ποσειδώνα σε συνεργασία  με τον Σουηδό αρχαιολόγο και διευθυντή του Σουηδικού Αρχαιολογικού Ινστιτούτου Αθηνών Άρτο Πέντινεν (Arto Penttinen), ο οποίος είναι επίσης επικεφαλής του ερευνητικού προγράμματος "Καλαυρεία: η πόλη, ο θεός, η θάλασσα" και ο οποίος ανασκάπτει στον χώρο του Ιερού, από το 1997 έως σήμερα.

Ανασκαφές στη βραχονησίδα Μόδι 
Ανασκαφές το 1999, με την συμβολή του εκδότη και δημοσιογράφου, Αδώνιδος Κ. Κύρου στη βραχονησίδα Μόδι (ή Λιοντάρι) και τον Κάβο Κοκορέλι στον Πόρο, ακριβώς απέναντι από τη βραχονησίδα.

Ανασκαφή στον Πόρο, στη θέση «Κάβος Βασίλη»
Σε ανασκαφική έρευνα, που πραγματοποίησε στη θέση «Κάβος Βασίλη» του Πόρου, η  Ελένη Κονσολάκη ανακάλυψε τμήμα εκτεταμένου πρωτοελλαδικού οικισμού. Η ακμή του οικισμού αυτού, με βάσει τα ανευρεθέντα κεραμικά ευρήματα, τοποθετείται στην πρωτοελλαδική Ι περίοδο.

Συμβολή στον εκσυγχρονισμό του Αρχαιολογικού Μουσείου Πόρου
Σημαντική είναι επίσης η συμβολή της στον εκσυγχρονισμό του Αρχαιολογικού Μουσείου Πόρου και στα εκπαιδευτικά προγράμματα που υλοποιήθηκαν στον Πόρο για τη γνωριμία μαθητών του Λυκείου με τον αρχαίο πολιτισμό.

Εργογραφία
Στην εργογραφία της περιλαμβάνονται αρκετά επιστημονικά άρθρα και αναφορές-εκθέσεις, συμμετοχές σε ελληνικά και διεθνή αρχαιολογικά συνέδρια.  Μεγάλο είναι επίσης το έργο της με διαλέξεις και ομιλίες.

Ελληνόγλωσση εργογραφία
 Ελένη Κονσολάκη-Γιαννοπούλου, "Γλυφάδα: Ιστορικό παρελθόν και μνημεία", έκδοση: Θ. Σπονδυλίδης, Αθήνα 1990,

Συμμετοχή σε συλλογικά έργα
 Συλλογικό έργο: "Αργοσαρωνικός: Πρακτικά 1ou Διεθνούς Συνεδρίου Ιστορίας και Αρχαιολογίας του Αργοσαρωνικού, Πόρος 26-29 Ιουνίου 1998", έκδοση: Δήμος Πόρου, Αθήνα 2003. Επίσης: "Αργοσαρωνικός", Πρακτικά 1ου Διεθνούς Συνεδρίου Ιστορίας και Αρχαιολογίας του Αργοσαρωνικού Πόρος, 26 - 29 Ιουνίου 1998, τόμοι Α' & Β', επιμέλεια: Ελένη Κονσολάκη-Γιαννοπούλου, έκδοση: Δήμος Πόρου, Αθήνα 2003,
 Συλλογικό έργο: "Επαθλον", "Αρχαιολογικό συνέδριο προς τιμήν του Αδώνιδος Κ. Κύρου", Πόρος 7-9 Ιουνίου 2002, επιμέλεια: Ελένη Κονσολάκη-Γιαννοπούλου, έκδοση: Δήμος Πόρου, Αθήνα 2007, ISBN 978-960-87031-3-1 Επίσης: "Έπαθλον", Πρακτικά Αρχαιολογικού Συνεδρίου προς τιμήν του Αδώνιδος Κ. Κύρου Πόρος, 7 - 9 Ιουνίου 2002, τόμος Α΄, επιμέλεια: Ελένη Κονσολάκη, έκδοση: Δήμος Πόρου, Αθήνα 2007,

Ξενόγλωσση εργογραφία
Στα αγγλικά
 Eleni Konsolaki-Giannopoulou, "A group of new Mycenaean horsemen from Methana", in “Aegaeum” 20, 1999, pp. 427-433,
 Eleni Konsolaki-Giannopoulou, "New evidence for the practice of libations in the Aegean bronze age", in “Aegaeum” 22, 2001, pp. 213-220, PDF
 Eleni Konsolaki-Giannopoulou, "A Mycenaean sanctuary on Methana", in “Peloponnesian sanctuaries and cults”. Proceedings of the Ninth International Symposium at the Swedish Institute at Athens, 11–13 June 1994, Stockholm 2002, pp. 25-36,
 Eleni Konsolaki-Giannopoulou, Yannis Hamilakis: "Pigs for the gods. Burnt animal sacrifices as embodied rituals at a Mycenaean sanctuary". In “Oxford Journal of Archaeology” 23, 2004, pp. 153-175, PDF.

Εκθέσεις - διαλέξεις - ομιλίες
 Ελένη Κονσολάκη, “Το μυκηναϊκό ιερό στα Μέθανα”, διάλεξη 18 Νοεμβρίου 2015, στο πλαίσιο της σειράς ομιλιών "Ιερά και Θεότητες", στο Αρχαιολογικό Μουσείο Πειραιά, διοργάνωση: Υπουργείο Πολιτισμού και Αθλητισμού, Γενική Διεύθυνση Αρχαιοτήτων και Πολιτιστικής Κληρονομιάς, Εφορεία Αρχαιοτήτων Δυτικής Αττικής Πειραιώς και Νήσων,
 Ομιλία στη μνήμη του καθηγητή Γαλλικών της Μέσης Εκπαίδευσης Χρήστου Φουρνιάδη (1898-1968), δημιουργού της Αρχαιολογικής Συλλογής «Μουσείο Πόρου».
 Ομιλία με θέμα: "Οι μυκηναϊκοί θαλαμοειδείς τάφοι στην Απάθεια της Τροιζηνίας", Αθήνα 30 Οκτωβρίου 2014, υπό την αιγίδα του Καναδικού Ινστιτούτου στην Ελλάδα (The Canadian Institute in Greece).

Δείτε επίσης 
 Μεγάλη Μαγούλα, Τροιζήνα, Πόρος, Μέθανα,

Παραπομπές - σημειώσεις

Πηγές - ενδεικτική βιβλιογραφία

 Jeremy McInerney, " The cattle of the sun: cows and culture in the world of the ancient Greeks", pp. 81-, (retrieved 4 July 2011), Princeton University Press, 2009, ISBN 978-0-691-14007-0

Εξωτερικοί σύνδεσμοι 
 “Ο Δήμος Πόρου τίμησε τους αρχαιολόγους Ελένη Κονσολάκη – Γιαννοπούλου και Arto Penttinen ", στην ιστοσελίδα: www.porosnews.gr
 Ελένη Κονσολάκη-Γιαννοπούλου: Ο Άδωνις Κύρου και ο Πόρος
 Αρχαιολογικό Μουσείο Πόρου, άρθρο της Ελένης Κονσολάκη - Γιαννοπούλου στην ιστοσελίδα "Οδυσσεύς", του Υπουργείου Πολιτισμού.

Έλληνες αρχαιολόγοι